C 64/32
HU
Az Európai Unió Hivatalos Lapja
2023.2.21.
(13)
Lettország 2022. december 1-jén kelt levelében nemzeti kiosztási táblájának módosításairól értesítette a Bizottságot.
Az LV-206234 létesítmény esetében a távfűtés-létesítményrész múltbeli tevékenységi szintje a hőmérleg helyesbítése következtében magasabb lett.
(14)
Hollandia 2022.
március 8-án, 2022. március 23-án, 2022. június 16-án, 2022. október 14-én és 2022. október 24-én kelt leveleiben nemzeti kiosztási táblájának módosításairól értesítette a Bizottságot.
Az NL-366 számú létesítmény esetében egy hőforrást tévesen a hő-létesítményrészben figyelembe vehető hőként kezeltek.
Ezenkívül az NL-366 számú létesítmény hidrogén-létesítményrészére vonatkozóan nem vittek be bejelentett hőt.
Mindkét esetben megtörtént a helyesbítés.
Az NL-54 létesítmény kibocsátásáthelyezési hő-referenciaérték szerinti létesítményrészének múltbeli tevékenységi szintje helyesbítésre került.
Az NL-110 létesítmény technológiai kibocsátások szerinti létesítményrészének múltbeli tevékenységi szintje helyesbítésre került.
Az NL-205924 létesítmény esetében a sztirol-létesítményrész villamosenergia-fogyasztásában és a villamos energiára vonatkozó átváltási tényezőben észlelt hibákat javították.
A véggázmérleget és a hőmérleget szintén korrigálták az NL-205924 létesítményre vonatkozóan.
Az NL-205926 létesítmény esetében a technológiai kibocsátások szerinti létesítményrész határaival és számításaival kapcsolatos következetlenségek helyesbítésre kerültek.
(15)
Románia 2022. november 14-én kelt levelében nemzeti kiosztási táblájának módosításairól értesítette a Bizottságot.
Az RO-207234 létesítmény esetében a távfűtés-létesítményrész múltbeli tevékenységi szintje a hőmérleg helyesbítése következtében alacsonyabb lett.
(16)
Svédország 2022. december 1-jén kelt levelében nemzeti kiosztási táblájának kiigazításairól értesítette a Bizottságot.
Az SE-471 létesítmény esetében a nem bevont finompapírt gyártó létesítményrész múltbeli tevékenységi szintjét csökkentették.
A korábbi adatok tartalmaztak olyan eladatlan termékeket is, amelyek visszakerültek a folyamatba.
Ezt a részt levonták a múltbeli tevékenységi szintből.
Az SE-475 létesítmény esetében a nem bevont és bevont kartont gyártó létesítményrész múltbeli tevékenységi szintjét csökkentették.
A korábbi adatok tartalmaztak olyan eladatlan termékeket is, amelyek visszakerültek a folyamatba.
Ezt a részt levonták a múltbeli tevékenységi szintből.
(17)
A megküldött nemzeti kiosztási táblák megfelelnek a 2003/87/EK irányelvnek, az (EU) 2019/331 felhatalmazáson alapuló bizottsági rendeletnek és az (EU) 2021/355 bizottsági határozatnak,
A KÖVETKEZŐKÉPPEN HATÁROZOTT:
Egyetlen cikk A Bizottság utasítja az európai uniós ügyleti jegyzőkönyv központi tisztviselőjét, hogy Csehországnak, Dániának, Németországnak, Írországnak, Spanyolországnak, Franciaországnak, Olaszországnak, Lettországnak, Magyarországnak, Hollandiának, Romániának és Svédországnak a mellékletben meghatározott, kiigazított nemzeti kiosztási tábláját – a 2021–2025-ös időszakban átmeneti ingyenes kiosztásra szánt kibocsátási egységekre vonatkozó végleges éves összegekkel együtt – vigye be az európai uniós ügyleti jegyzőkönyvbe.
Kelt Brüsszelben, 2022. december 21-én.
a Bizottság részéről Frans TIMMERMANS ügyvezető alelnök